મૂળજી સામેની રેંકડીએ ઑર્ડર કરે; એલા એ. ઈ ગોધિયા, એક કડક મીઠી. જોજે પાછો મોળી મૂતરી જેવી બનાવતો નઈ. કાંક્ય ઊગે એવી કરજે.... કડવાભાઈનાં બર્યની. પછી ઊભો થઈ ઘરમાં પડતી ગડકબારીમાં ડોકું નાખી છોકરાને અવાજ દે, એલા જગલા, આંય આવ્ય. જગલો દોડતો દોડતો આવે. જા, તારી માને કેજે, કડવા ભાય મારી ભેળા જમશે... ને ડાર્યભાત બનાવે. ડાર્યમાં કોથમરી આદૂ નાખવાનું ભૂલે નંઈ. પછી પાછો આવી કડવા સામે આંખ મીંચકારી બોલે, વેવાર ઈ વેવાર... વેવારમાં તો બાઈડીની ભેરુ, હમજ્યો ને તું, કડવાભાય ? કહેતાં ખિસ્સામાંથી રૂપિયા કાઢે, ગણી ને કડવા તરફ લંબાવતાં કહે, લે તારા કેટલા પાંત્રીસ લેણા હતા ને ? લે, આ પંચાવન પૂરા, હાંઉં !